### Resumé

[adresse] har sendt takstbladet for 2025 til kommunens godkendelse. Kommunens godkendelse er en legalitetskontrol, som vedrører en kontrol af om taksterne overholder gældende regler.
Forvaltningen har gennemgået taksterne og vurderer, at de er i overensstemmelse med reglerne på området. Vejle spildevands betalingsvedtægt er uændret i 2025.

Sagen fremlægges med henblik på byrådets godkendelse af takstbladet/prislisten.

Sagen blev taget af dagsorden på Teknisk Udvalgsmøde den 19. november 2024 med bemærkning om, at [adresse] skulle belyse sagen yderligere.

[adresse] har fremsendt uddybende bemærkninger, herunder til takststigningerne.

### Sagsfremstilling

Vejle Kommune godkender hvert år [adresse] takstblad for det kommende år. Kommunens beføjelser, som godkendende myndighed, fremgår af § 3 i lov om betalingsregler for spildevandsforsyningsselskaber m.v. Kommunen skal som myndighed på området godkende det årlige takstblad på spildevandsområdet.

Kommunens godkendelse begrænser sig til en legalitetskontrol, det vil sige kontrol af om gældende regler overholdes. Ved denne kontrol skal Vejle Kommune påse, at de foreslåede takster må forventes at være i overensstemmelse med den økonomiske ramme, der er udmeldt til [adresse] af Konkurrencestyrelsen. Konkurrencestyrelsen foretager dog en særskilt kontrol efterfølgende.

#### **Bemærkninger vedrørende takster for 2025**

Tilslutningsbidrag bliver hvert år pristalsreguleret med henvisning til [adresse] betalingsvedtægt. Der er en prisstigning på 6,60%. Stigningen fastlægges af staten og gælder landsdækkende.

Det faste bidrag bliver ligeledes pristalsreguleret hvert år med henvisning til [adresse] betalingsvedtægt. Der er en prisstigning på 6,60%. Stigningen fastlægges af staten og gælder landsdækkende.

Det variable vandafledningsbidrag (takst 1) hæves med 2 kr./m³ til 36 kr./m³ eksl. moms.

[adresse] begrundelse for takststigningen er, at det foreløbige budget for 2025 viser et fortsat højt investerings niveau på 178 mio. kr. I dette beløb er der afsat  35 mio.kr. til en ekstra indsats mod overløb samt køb af grund. [adresse] har desuden besluttet, at der skal ansættes en vanddetektiv mere, således at arbejdet med sporing af fejlkoblinger samt uvedkommende vand øges.

I forbindelse med en forventet investering i et nyt Mogens Olsen er der i 2025 foreløbig afsat 60 mio.kr. Pengene skal dels anvendes til forundersøgelser og dels som en opsparing til et kommende projekt, så udgiften fordeles over en årrække. Et pyrolyseanlæg er et slambehandlingsanlæg som nedbryder miljøfremmede stoffer. Restproduktet binder CO² og kan desuden bruges til gødning.

Tømningsordningen var i udbud i 2021 hvilket betød højere priser for tømning. For at skabe balance i regnskabet - som skal hvile i sig selv - blev der planlagt stigninger, så der vil være balance i regnskabet i 2025. Prisudviklingen inkl. moms bliver dermed: kr. 660,- i 2022, kr. 775,- i 2023, kr. 800,- i 2024 og kr. 850,- i 2025.

#### Forvaltningens bemærkninger

Forvaltningen har gennemgået taksterne og vurderer, at de er i overensstemmelse med reglerne på området, herunder den økonomiske ramme for 2025, som fastsat af Konkurrencestyrelsen (Se vedlagte bilag). Betalingsvedtægten, som bl.a. indeholder regler for hvornår der opkræves tilslutningsbidrag m.v., er uændret.

### Økonomi

Takstbladet vedrører kun [adresse] økonomi.

### Klima og resiliensvurdering

Denne godkendelsessag påvirker ikke udledningen af CO2.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 28. november pkt. 239:

at udvalget anbefaler overfor Økonomiudvalget og Byrådet, at [adresse] takstblad for 2025 godkendes som led i [adresse] legalitetskontrol.

#### Beslutning fra Teknisk Udvalg, den 28. november 2024, punkt 239:

Anbefalet.

Peder Mathiasen var fraværende.

#### Beslutning fra Økonomiudvalget, den 2. december 2024, punkt 288:

Anbefales.

### Beslutning

Godkendt.